**ΕΡΩΤΗΣΕΙΣ ΑΝΟΙΚΤΟΥ ΤΥΠΟΥ ΣΤΗΝ ΕΙΣΑΓΩΓΗ ΛΑΤΙΝΙΚΩΝ Β ΛΥΚΕΙΟΥ**

**Η λατινική γλώσσα**

▪ Τι ήταν η λατινική γλώσσα;

▪ Πού οφείλονται οι ομοιότητες της λατινικής και της ελληνικής γλώσσας;

▪ Τι γνωρίζετε για την προέλευση του λατινικού αλφάβητου;

▪ Πότε παρουσιάζεται αξιόλογη λατινική λογοτεχνική παραγωγή;

**Η γένεση της ρωμαϊκής λογοτεχνίας**

▪ Πότε γεννήθηκε η ρωμαϊκή λογοτεχνία;

▪ Ποια ήταν η συμβολή του Λίβιου Ανδρόνικου στη ρίζωση της ρωμαϊκής γραμματείας;

**Εποχές της ρωμαϊκής λογοτεχνίας**

▪ Σε ποιες εποχές διαιρείται η ρωμαϊκή λογοτεχνία; Να αναφέρετε τη χρονική διάρκεια της καθεμιάς.

**Γενικά χαρακτηριστικά της ρωμαϊκής λογοτεχνίας**

▪ Ποια είναι τα γενικά χαρακτηριστικά της ρωμαϊκής λογοτεχνίας;

▪ Τι σχέση είχαν οι Ρωμαίοι λογοτέχνες με την ελληνική γλώσσα και τα ελληνικά πρότυπα; Πώς προσεγγίζουν τα τελευταία;

▪ Πώς επιλέγουν τα πρότυπά τους οι Ρωμαίοι λογοτέχνες από τις περιόδους της ελληνικής λογοτεχνίας;

▪ Να αναφέρετε παραδείγματα πιστοποίησης της έλλειψης όμοιας χρονολογικής εξέλιξης των ειδών της ρωμαϊκής και της ελληνικής λογοτεχνίας.

▪ Η ρωμαϊκή λογοτεχνία μιμείται δουλικά την ελληνική;

▪ Πού εστιάζει ο Ρωμαίος λογοτέχνης ως αναφορά το είδος και τον αριθμό των λογοτεχνικών ειδών και πώς αντιμετωπίζει την αισθητική τους μορφή;

**Η εξέλιξη της ρωμαϊκής λογοτεχνίας**

**Προκλασική εποχή (απαρχές-περ. 100 π.Χ.)**

**Γενικά χαρακτηριστικά**

▪ Πώς επέδρασαν τα γενικά χαρακτηριστικά της ρωμαϊκής κοινωνικής ζωής στη λογοτεχνία των Ρωμαίων στην προκλασική εποχή;

▪ Τι γνωρίζετε για την πολιτικο-κοινωνική κατάσταση της ρωμαϊκής κοινωνίας και τις μεταρρυθμιστικές απόπειρες των Γράκχων στην προκλασική εποχή;

▪ α) Τι γνωρίζετε για τη σχέση Ρωμαίων και Ελλήνων στο χώρο των γραμμάτων στην προκλασική εποχή;

 β) Ποιοι είναι οι πιο γνωστοί κωμωδιογράφοι της προκλασικής εποχής και τι γνωρίζετε για την κωμωδία γενικότερα;

▪ Τι γνωρίζετε για την ανάπτυξη της τραγωδίας και του έπους κατά την προκλασική εποχή;

▪ Τι γνωρίζετε για την ανάπτυξη της σάτιρας και της πεζογραφίας στην προκλασική εποχή;

**Κλασική εποχή (περ. 100 π.Χ.-14μ.Χ.)**

▪ Τι γνωρίζετε για τη σχέση των πολιτικών παρατάξεων της Γερουσίας, δημοκρατικών και αριστοκρατικών, κατά την κλασική εποχή;

▪ Τι γνωρίζετε για τη ναυμαχία του Ακτίου και ποιες οι επιπτώσεις της στην πολιτική ζωή και την λογοτεχνία της αυγούστειας περιόδου;

▪ Τι ήταν η « pax Romana » στην κλασική εποχή και ποιες ήταν οι ιδεολογικές της συνέπειες στη Ρώμη;

▪ Ποια ήταν η κοινωνική ρωμαϊκή κατάσταση στην κλασική εποχή και ποια ήταν η προσπάθεια του Αυγούστου;

▪ Τι γνωρίζετε για την ανάπτυξη των γραμμάτων στην κλασική εποχή;

▪ Σε ποια περίοδο της Κλασικής εποχής ανθεί η πεζογραφία και σε ποια η ποίηση;

**Α. Η ρεπουμπλικανική περίοδος ή οι χρόνοι του Κικέρωνα ( 100-31 π.Χ.)**

▪ Ποιοι ήταν οι κυριότεροι πεζογράφοι της ρεπουμπλικανικής περιόδου της Κλασικής εποχής και τι γνωρίζετε για τα έργα τους;

▪ Τι ήταν οι «νεωτερικοί» ποιητές και σε ποια εποχή ανέπτυξαν τη δράση τους;

▪ Ποιοι ήταν οι γνωστότεροι εκπρόσωποι των νεωτερικών και τι γνωρίζετε για έργα τους;

**Β. Οι Αυγούστειοι χρόνοι (31 π.Χ.-14 μ.Χ.)**

▪ Τι γνωρίζετε για το έργο που καταξίωσε τον Βεργίλιο και την επίδρασή του στην ευρωπαϊκή λογοτεχνία;

▪ Τι γνωρίζετε για τη λογοτεχνική δραστηριότητα του Οράτιου;

▪ Ποιοι ήταν οι τρεις κορυφαίοι Ρωμαίοι ελεγειακοί ποιητές και τι γνωρίζετε για τη λογοτεχνική αυτή δραστηριότητά τους;

▪ «Μεταμορφώσεις» :

 α) Ποιος έγραψε το έργο αυτό και τι γνωρίζετε για το περιεχόμενό του;

 β) Ποια η προσφορά των «Μεταμορφώσεων» στον Δυτικό πολιτισμό;

▪ Τίτος Λίβιος και Βιτρούβιος: Σε ποια εποχή έζησαν και τι γνωρίζετε για τα έργα τους;